PERKIS santuni anak yatim Marudi
MARUDI : Seramai 25 orang anak-anak yatim menerima sumbangan berbentuk wang tunai daripada Pertubuhan Kebajikan Islam Sarawak ( PERKIS). Anak-anak yatim yang menerima sumbangan tersebut ialah dari Kampung Narum, Kampung Dagang, Kampung Pemindahan dan Kampung Padang Kerbau. Penyerahan sumbangan berbentuk wang tunai itu disempurnakan oleh Setiausaha PERKIS Bahagian Miri Abang Idin di Masjid As-Salam Marudi. Dalam pada itu Ketua Masyarakat Melayu, Pemanca Jamel Sabil berkata, pihak PERKIS turut menyumbang tudung kepala kepada 10 orang ibu tunggal yang layak menerimanya. Jamel menegaskan dalam penyerahan sumbangan ini mereka tetap mematuhi Prosedur Operasi Standard ( SOP) dan mengamalkan penjarakan fizikal. 
See author's posts
